Négy lőtt góllal nehéz: a Ferencváros kikapott Bresciában
Az FTC 8-4-re kikapott Bresciában a férfi vízilabda Bajnokok Ligája csoportkörének második, szerdai fordulójában.
Az előző idényben bronzérmes Ferencváros a spanyol Sabadell otthonában megnyert 10-7-es győzelemmel rajtolt, de második összecsapásán nem tudott mit kezdeni az olaszok remek védekezésével.

Varga Zsolt bajnok és Magyar Kupa-címvédő együttese – amely tavasszal a BL nyolcas döntőjének bronzmérkőzésén 14-12-re verte a Bresciát – négy negyed alatt mindössze négyszer volt eredményes, így vereséget szenvedett.

A Fradi a harmadik fordulóban, december 14-én az első hazai meccsén a francia Marseille-t fogadja.

Férfi Bajnokok Ligája, csoportkör, 2. forduló:
B csoport:
Brescia (olasz) – FTC-Telekom Waterpolo 8-4 (2-1, 3-1, 1-1, 2-1)
a magyar csapat gólszerzői: Molnár, Merkulov, Vigvári V., Jansik 1-1
korábban:
Novi Beograd (szerb)-Genesys OSC 17-9 (3-3, 5-2, 3-1, 6-3)
Vízilabda